62020CO0288_INF
Euroopa Kohtu (kaheksas koda) 24. märtsi 2022. aasta määrus –BNP Paribas Personal Finance
(kohtuasi C‑288/20) (
1
)
Eelotsusetaotlus – Euroopa Kohtu kodukorra artikkel 99 – Tarbijakaitse – Direktiiv 93/13/EMÜ – Ebaõiglased tingimused tarbijalepingutes – Välisvaluutas (Šveitsi frank) nomineeritud hüpoteeklaenulepingud – Artikli 4 lõige 2 – Lepingu põhiobjekt – Tingimused, mis panevad vahetuskursiriski laenusaajale – Arusaadavuse ja läbipaistvuse nõuded – Artikli 3 lõige 1 – Oluline tasakaalustamatus – Artikkel 5 – Lepingutingimuse koostamine lihtsas ja arusaadavas keeles
1.
Tarbijakaitse – Ebaõiglased tingimused tarbijalepingutes – Direktiiv 93/13 – Kohaldamisala – Tingimused, mis määratlevad lepingu põhiobjekti või puudutavad hinna ja tasu vastavust vastutehinguna pakutavatele teenustele või kaupadele – Mõiste – Laenulepingu tingimused, mis näevad ette, et arvestusvaluutaks on välisvaluuta ja maksevaluutaks on euro, ning mille tagajärjel kannab vahetuskursiriski laenusaaja – Hõlmamine – Tingimused, milles määratakse kindlaks lepingut iseloomustav oluline element – Liikmersiigi kohtu teostatav kontroll
(Nõukogu direktiiv 93/13, artikli 4 lõige 2)
(vt punktid 23–32 ja resolutsiooni punkt 1)
2.
Tarbijakaitse – Ebaõiglased tingimused tarbijalepingutes – Direktiiv 93/13 – Kohaldamisala – Tingimused, mis määratlevad lepingu põhiobjekti või puudutavad hinna ja tasu vastavust vastutehinguna pakutavatele teenustele või kaupadele – Mõiste – Laenulepingu tingimusi, mis näevad ette, et arvestusvaluutaks on välisvaluuta ja maksevaluutaks on euro, ning mille tagajärjel kannab vahetuskursiriski laenusaaja – Hõlmamine – Tingimused – Arusaadavuse ja läbipaistvuse nõuete täitmise kohustus – Ulatus
(Nõukogu direktiiv 93/13, artikli 4 lõige 2 ja artikkel 5)
(vt punktid 34–37, 43 ja 47–50 ning resolutsiooni punkt 2)
3.
Tarbijakaitse – Ebaõiglased tingimused tarbijalepingutes – Direktiiv 93/13 – Kohaldamisala – Tingimused, mis määratlevad lepingu põhiobjekti või puudutavad hinna ja tasu vastavust vastutehinguna pakutavatele teenustele või kaupadele – Tingimused – Lepingutingimuse koostamine lihtsas ja arusaadavas keeles – Tarbija tõendamiskohustus – Lubamatus
(Nõukogu direktiiv 93/13, artikli 4 lõige 2)
(vt punktid 54, 58 ja 61 ning resolutsiooni punkt 3)
4.
Tarbijakaitse – Ebaõiglased tingimused tarbijalepingutes – Direktiiv 93/13 – Ebaõiglane tingimus artikli 3 tähenduses – Mõiste – Laenulepingu tingimused, mis näevad ette, et arvestusvaluutaks on välisvaluuta ja maksevaluutaks on euro, ning mille tagajärjel kannab piiramatu vahetuskursiriski laenusaaja – Hõlmamine – Lepingupoolte lepingust tulenevate õiguste ja kohustuste olulise tasakaalustamatuse olemasolu – Ebaproportsionaalne risk tarbijale – Liikmersiigi kohtu teostatav kontroll
(Nõukogu direktiiv 93/13, artikli 3 lõige 1 ja artikkel 5)
(vt punktid 70–75 ja resolutsiooni punkt 4)
Resolutsioon
1.
Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes artikli 4 lõiget 2 tuleb tõlgendada nii, et mõiste „lepingu põhiobjekt“ selle sätte tähenduses hõlmab laenulepingu tingimusi, mis näevad ette, et arvestusvaluutaks on välisvaluuta ja et maksevaluutaks on euro, ning mille tagajärjel kannab vahetuskursiriski laenusaaja, kui nendes tingimustes määratakse kindlaks asjaomast lepingut iseloomustav oluline element.
2.
Direktiivi 93/13 artikli 4 lõiget 2 tuleb tõlgendada nii, et välisvaluutas nomineeritud laenulepingu puhul on täidetud selle lepingu niisuguste tingimuste läbipaistvuse nõue, mis näevad ette, et arvestusvaluutaks on välisvaluuta ja et maksevaluutaks on euro, ning mille tagajärjel kannab vahetuskursiriski laenusaaja, kui müüja või teenuste osutaja on andnud tarbijale piisavat ja täpset teavet, mis võimaldab keskmisel tarbijal, kes on tavapäraselt informeeritud, mõistlikult tähelepanelik ja arukas, mõista asjaomase finantsmehhanismi täpset toimimist ja hinnata niisuguste tingimuste potentsiaalselt märkimisväärsete negatiivsete majanduslike tagajärgede riski tema finantskohustustele kõnealuse lepingu kogu kestuse jooksul.
3.
Direktiivi 93/13 tuleb tõlgendada nii, et sellega on vastuolus, kui kohustus tõendada, et lepingutingimus on selle direktiivi artikli 4 lõike 2 tähenduses koostatud lihtsas ja arusaadavas keeles, lasub tarbijal.
4.
Direktiivi 93/13 artikli 3 lõiget 1 tuleb tõlgendada nii, et laenulepingu tingimused, milles on ette nähtud, et arvestusvaluutaks on välisvaluuta ja et maksevaluutaks on euro, ning mille tagajärjel kannab piiramatu vahetuskursiriski laenusaaja, võivad tekitada lepingupooltele sellest lepingust tulenevate õiguste ja kohustuste vahel olulise tasakaalustamatuse tarbija kahjuks, kui müüja või teenuste osutaja ei või tarbija suhtes läbipaistvusnõuet järgides mõistlikult eeldada, et tarbija nõustub eraldi läbirääkimiste tulemusena sellistest lepingutingimustest tuleneva ebaproportsionaalse vahetuskursiriskiga.
(
1
)	ELT C 297, 7.9.2020.